
รายงาน โครงการส่งเสริมการมีส่วนร่วมในการจัดทำแผนพัฒนาท้องถิ่น 
องค์การบริหารส่วนตำบลปุโละปุโย อำเภอหนองจิก จังหวัดปัตตานี
วันที่ ๑3 กุมภาพันธ์ ๒๕62
ณ  ศูนย์ กศน.ต.ปุโละปุโย  หมู่ 2 บ้านท่ากูโบ

	นายมามะ  หะยีสามะ ตำแหน่ง นายกองค์การบริหารส่วนตำบล กล่าวต้อนรับผู้เข้าร่วมโครงการ ส่งเสริมการมีส่วนร่วมในการจัดทำแผนพัฒนาท้องถิ่น องค์การบริหารส่วนตำบลปุโละปุโย อำเภอหนองจิก จังหวัดปัตตานี และได้กล่าวเชิญให้ นายอารีดี  ปากบารา ตำแหน่ง ปลัดองค์การบริหารส่วนตำบลปุโละปุโย ได้มาให้ความรู้ และเหตุผลในการจัดโครงการ แก่ผู้เข้าร่วมโครงการ ในครั้งนี้
เริ่มประชุมเวลา 	09.๓๐ น.
นายอารีดี  ปากบารา 		สวัสดีครับ ขอสันติสุขจงมีแด่ผู้เข้าร่วมโครงการในครั้งนี้ทุกคนครับ กระผม นายอารีดี  ปากบารา ตำแหน่ง ปลัดองค์การบริหารส่วนตำบลปุโละปุโย รับหน้าที่ในการให้ความรู้แก่ผู้เข้าร่วมโครงการส่งเสริมการมีส่วนร่วมในการจัดทำแผนพัฒนาท้องถิ่น องค์การบริหารส่วนตำบลปุโละปุโย อำเภอหนองจิก จังหวัดปัตตานี ในครั้งนี้ ภายใต้หลักการและเหตุผล คือองค์กรปกครองส่วนท้องถิ่น คือหน่วยงานของรัฐที่จัดตั้งขึ้นในแต่ละท้องถิ่น เพื่อรองรับการบริหารราชการแบบกระจายอำนาจเพราะการบริหารประเทศในระบอบประชาธิปไตยต้องการให้ประชาชนได้มีส่วนร่วมในการปกครองประเทศ เพื่อให้ประชาชนจะได้มีส่วนร่วมในการบริหารจัดการเพื่อพัฒนาชุมชนในแต่ละท้องถิ่นให้มีความมั่นคง ก้าวหน้าและยั่งยืน 
องค์การบริหารส่วนตำบลปุโละปุโย เป็นองค์กรปกครองส่วนท้องถิ่นหนึ่งที่มีบทบาทสำคัญต่อการพัฒนา มีอิสระในการบริหารจัดการทั้งด้านเจ้าหน้าที่และงบประมาณเป็นของตนเองแยกจากอำเภอและจังหวัด ทำให้สามารถพัฒนาท้องถิ่น/ชุมชนได้อย่างเต็มที่   ดังนั้นการเสริมสร้างความเข้มแข็งให้กับชุมชนจึงเป็นอีกภารกิจหนึ่งที่สำคัญ ทั้งนี้การวางแผนพัฒนาท้องถิ่นแบบมีส่วนร่วมนั้นเป็นการสร้างวัฒนธรรมให้ประชาชนเกิดกระบวนการการมีส่วนร่วมที่สามารถเข้าร่วมได้ตลอดเวลา  โดยมีแนวคิดให้ทุกปัญหาและความต้องการของประชาชนได้รับการแก้ไขปัญหาอย่างเหมาะสมและทันต่อเหตุการณ์ที่ต้องร่วมกันแก้ปัญหาเร่งด่วน และร่วมคิดร่วมทำและร่วมพัฒนา โดยเกิดจากความร่วมมือจากทุกกลุ่ม ทุกชุมชน ส่วนราชการ รัฐวิสาหกิจต่างๆในพื้นที่ที่เกี่ยวข้อง เพื่อรับทราบปัญหาและเสนอแนวทางการพัฒนาร่วมกัน ซึ่งเป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ 3) พ.ศ.2561  และตามหนังสือด่วนที่สุด ที่ มท 0810.2/ว 0600 ลงวันที่ 29 มกราคม 2559 และหนังสือกระทรวงมหาดไทย ด่วนที่สุด ที่ มท 0810.3/ว 5797 ลงวันที่ 10 ตุลาคม 2559 
				และมีวัตถุประสงค์ในการจัดโครงการ 3 ข้อ คือ
๑. เพื่อให้ประชาชนได้รับความรู้เกี่ยวกับระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ.2548 และที่แก้ไขเพิ่มเติมถึง (ฉบับที่ 3) พ.ศ.2561
2. เพื่อส่งเสริมการมีส่วนร่วมในการเสนอปัญหา/แนวทางแก้ไข จากประชาชนผู้ที่เดือดร้อน หรือผู้มีส่วนได้ส่วนเสีย ร่วมกันเสนอความเห็น
3. เพื่อเป็นการเก็บรวมรวมปัญหา/ความต้องการ ของชุมชนหรือจากแผนชุมชน มาเป็นแนวทางในการเพิ่มเติมแผนพัฒนาท้องถิ่น ประจำปี พ.ศ.2562

เป้าหมาย
			เชิงปริมาณ  	จัดโครงการส่งเสริมการมีส่วนร่วมในการจัดทำแผนพัฒนาท้องถิ่น
องค์การบริหารส่วนตำบลปุโละปุโย ม.1-ม.9 ต.ปุโละปุโย อ.หนองจิก จ.ปัตตานี  และได้ข้อมูลปัญหาเดือนร้อน/ความต้องการ ของพื้นที่ ม.1- ม.9 อย่างชัดเจน สามารถรวบรวมข้อมูลเพื่อเพิ่มเติมแผนพัฒนาท้องถิ่นประจำปี พ.ศ.2562 ได้อย่างเป็นรูปธรรม
			เชิงคุณภาพ	
- ประชาชนเกิดกระบวนการเรียนรู้และให้ความสนใจในการจัดทำแผนพัฒนาท้องถิ่นมากยิ่งขึ้น
- เกิดการประสานงานระหว่างหน่วยงานและประชาชนเพื่อการวางแผนพัฒนา อบต. ร่วมกัน
- เพื่อประโยชน์ของประชาชนสามารถนำปัญหาไปสู่การวางแผนอย่างมีขั้นตอน โดยมีความเหมาะสมนำไปสู่การแก้ไขปัญหาหรือตอบสนองความต้องการของประชาชนได้อย่างเป็นรูปธรรม
และในลำดับต่อไปขอเชิญ นักวิเคราะห์นโยบายและแผน  ได้ออกมาให้ความรู้เกี่ยวกับระเบียบในการจัดทำแผนพัฒนาท้องถิ่น กระบวนการเพิ่มเติม เปลี่ยนแปลง ตลอดจนการแก้ไขแผนพัฒนาท้องถิ่น ให้แก่ผู้เข้าร่วมโครงการ ต่อไปเชิญครับ
นางสาวกชกร เสริมภักดิ์		สวัสดีค่ะ นางสาวกชกร เสริมภักดิ์ ตำแน่ง นักเคราะห์นโยบายและแผน ขอให้ความรู้ในเรื่อง กระบวนการจัดทำแผนพัฒนาท้องถิ่น การเพิ่มเติมแผน การเปลี่ยนแปลง แก้ไข และสิ่งที่ต้องปรากฏในแผนพัฒนาท้องถิ่น ดังนี้
1. โครงการพัฒนาเพื่อการพัฒนาท้องถิ่นอันมีลักษณะของโครงการที่เกี่ยวกับการถ่ายโอนภารกิจตามกรอบแผนการกระจายอำนาจให้แก่องค์กรปกครองส่วนท้องถิ่น พ.ศ.2543
2. โครงการการพัฒนาเพื่อการพัฒนาท้องถิ่นอันมีลักษณะของการดำเนินการอำนาจหน้าที่ ขององค์กรปกครองส่วนท้องถิ่น ตามกฎหมายจัดตั้งขององค์กรปกครองส่วนท้องถิ่น
3. โครงการพัฒนาเพื่อการพัฒนาท้องถิ่นอันมีลักษณะของการดำเนินการตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 มาตรา 16 และมาตรา 17
4. โครงการเพื่อการพัฒนาท้องถิ่นมีลักษณ์ของโครงการที่เป็นงบลงทุนหรือรายจ่ายเพื่อการลงทุน
5. โครงการเพื่อการพัฒนาท้องถิ่นอันมีลักษณะของโครงการที่เป็นค่าใช้จ่ายในหมวดค่าครุภัณฑ์ ที่ดิน และสิ่งก่อสร้างหรือเฉพาะครุภัณฑ์
6. โครงการเพื่อการพัฒนาท้องถิ่นอันมีลักษณะของโครงการที่เป็นการบริการสาธารณะเพื่อประโยชน์สุขของประชาชน
7. โครงการเพื่อการพัฒนาท้องถิ่นอันมีลักษณะของโครงการทีเป็นไปตามกฎหมาย ระเบียบ อื่นๆ ที่กำหนดไว้
หนังสือกระทรวงมหาดไทย ด่วนที่สุด ที่ มท 0810.3/ว 6247 ลงวันที่ 3 พ.ย.60
ผู้บริหารท้องถิ่นมีอำนาจในการแก้ไขแผนพัฒนาท้องถิ่น ตาม “ราคากลาง” แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ให้เป็นปัจจุบัน
การแก้ไข หมายความว่า การแก้ไขข้อผิดพลาดในแผนพัฒนาหรือแผนการดำเนินงานให้ถูกต้อง โดยไม่ทำให้วัตถุประสงค์และสาระสำคัญเดิม เปลี่ยนแปลงไป
		การแก้ไขแผนพัฒนาท้องถิ่นเป็นอำนาจของผู้บริหาร
			การเพิ่มเติมแผนพัฒนาท้องถิ่น (สำหรับ อปท)
	
แผนพัฒนาสามปี 2548
ข้อ 22 การเพิ่มเติมหรือเปลี่ยนแปลงแผนพัฒนาสามปี ให้ดำเนินการตามระเบียบนี้ โดยมีขั้นตอนดำเนินการดังนี้
(1) คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาสามปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น
(2) คณะกรรมการพัฒนาท้องถิ่นพิจารณาร่างแผนพัฒนาสามปีที่เพิ่มเติมหรือเปลี่ยนแปลงเสนอผู้บริหารท้องถิ่น
แผนพัฒนาท้องถิ่นสี่ปี 2559
ข้อ 22 เพื่อประโยชน์ของประชาชนองค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นสี่ปีได้ โดยให้ดำเนินการตามขั้นตอน ดังนี้
(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงพร้อมระบุเหตุผลและความจำเป็นเสนอคณะกรรมการพัฒนาท้องถิ่น
(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสีปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

แผนพัฒนาท้องถิ่น 2561
ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้
(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณา ตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย
การเปลี่ยนแปลงแผนพัฒนาท้องถิ่น (สำหรับ อปท.)
แผนพัฒนาสามปี 2548
ข้อ 22 การเพิ่มเติมหรือเปลี่ยนแปลงแผนพัฒนาสามปี ให้ดำเนินการตามระเบียบนี้ โดยมีขั้นตอนดำเนินการดังนี้
(1) คณะกรรมการสนับสนุนการจัดทำแผนพัฒนาท้องถิ่น จัดทำร่างแผนพัฒนาสามปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น
(2) คณะกรรมการพัฒนาท้องถิ่นพิจารณาร่างแผนพัฒนาสามปีที่เพิมเติมหรือเปลี่ยนแปลงเพื่อเสนอผู้บริหาร
แผนพัฒนาท้องถิ่นสี่ปี 2559
ข้อ 22 เพื่อประโยชน์ของประชาชนองค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นสี่ปีได้ โดยให้ดำเนินการตามขั้นตอน ดังนี้
(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น
(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงเสนอผู้บริหารท้องถิ่น

พักรับประทานอาหารว่าง พักรับประทานอาหารว่าง

(ต่อ)แผนพัฒนาท้องถิ่น 2561
		ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น มีขั้นดอนดังนี้
(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับ อบต.ให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณา ตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย
ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย
ข้อ 22/2 ในกรณีการเพิ่มเติมหรือเปลี่ยนแปลงแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายของรัฐบาล ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 และด้วยเมื่อแผนพัฒนาท้องถิ่นที่เพิ่มเติม หรือเปลี่ยนแปลงได้รับความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาดังกล่าว
	  	และการประชุมครั้งนี้ก็เป็นการการร่วมโครงการแบบส่งเสริมกระบวนการมีส่วนร่วมของประชาชนในรูปแบบประชารัฐค่ะ และในลำดับไปขอให้ทุกท่านร่วมแสดงความคิดเห็นตามกลุ่ม/หรือกลุ่มใหญ่ ตามที่ท่านสะดวกในการแสดงความคิดเห็นค่ะ ทั้งนี้จะมีเจ้าหน้าที่คอยอำนวยความสะดวกเรื่องกระดาษ ปากกา ซึ่งบางท่านอาจจะเสนอความคิดเห็นผ่านกระบวนการกลุ่มก็ยกมือเสนอได้เช่นกันค่ะ
สรุป : ที่ประชุมมีส่วนร่วมในกระบวนการกลุ่ม ได้นำความรู้จากเจ้าหน้าที่ร่วมกันเสนอปัญหา และโครงการพัฒนาในหมู่บ้านในแบบสรุปทั้งหมู่บ้านและแบบนำเสนอความเห็นทั่วไป ผ่านไปด้วยความเรียบร้อยทุกประการ (รายละเอียดตามเอกสารที่แนบท้ายรายงาน)

ปิดประชุมเวลา 12.10 น.
					      ........................................................  ผู้จดรายงานการประชุม
                (นางสาวกชกร  เสริมภักดิ์)
   ตำแหน่ง  นักวิเคราะห์นโยบายและแผนชำนาญการ
   
        ........................................................   ผู้ตรวจรายงาน
                (นายซาฟีอี    ดอเลาะ)
             ตำแหน่ง  หัวหน้าสำนักปลัด

         ........................................................   ผู้ตรวจรายงาน
[bookmark: _GoBack]                  (นายอารีดี  ปากบารา)
                                                           ตำแหน่ง  ปลัดองค์การบริหารส่วนตำบลปุโละปุโย

........................................................   ผู้รับรองรายงาน                   
       (นายมามะ  หะยีสามะ)
                                                         ตำแหน่ง   นายกองค์การบริหารส่วนตำบลปุโละปุโย

